is is hbs_lat es is is en kk is is hbs_lat en br is is hbs_lat en kk is is en tr en is en en en da da da en is de nl is ast is de is is de is is de is is is is is is is is is is is is pl is is is is de is is is de is is is cs is is is hu nb nb is ca
Sé munur á uppsetningu texta hér að neðan og í PDF skjali gildir PDF skjalið.
Markmið reglna þessara er að stuðla að bættum samgöngum.
Reglur þessar gilda um styrki til samgönguleiða sem ekki falla undir skilgreiningar vega samkvæmt vegalögum.
Samgönguleiðir sem heimilt er að styrkja.
Heimilt er að veita styrki til eftirfarandi samgönguleiða:
vega yfir fjöll og heiðar sem ekki teljast þjóðvegir;
vega að flugvöllum og lendingarstöðum sem ekki eru áætlunarflugvellir, en taldir eru upp í samgönguáætlun;
vega innan uppgræðslu- og skógræktarsvæða;
Vegagerðin auglýsir árlega eftir umsóknum um styrki til samgönguleiða samkvæmt reglum þessum. Umsókn um styrk skal senda til starfsstöðvar Vegagerðarinnar á því svæði þar sem viðkomandi framkvæmd er fyrirhuguð.
Umsækjandi skal leggja fram greinargóða lýsingu á fyrirhugaðri framkvæmd sem felur m.a. í sér upplýsingar um staðsetningu og notkun vegar, áætlaðan kostnað og aðra fjármögnun verksins.
Vegagerðin gerir tillögu um afgreiðslu styrkveitinga til ráðherra.
Skilyrði fyrir veitingu styrkja.
Umsækjandi hverju sinni skal vera veghaldari samgönguleiðar sem nýtur styrks samkvæmt reglum þessum. Er honum skylt að sjá um merkingar vegar og aðra þá þætti er falla undir veghald, sbr. ákvæði vegalaga.
Samgönguleiðir sem njóta styrkja samkvæmt þessum reglum skulu opnar allri almennri umferð.
Vegagerðin greiðir út styrki á grundvelli umsókna sem fullnægja skilyrðum reglna þessara og fengið hafa samþykki ráðherra.
Styrkur skal eigi afgreiddur fyrr en framkvæmd hefur verið tekin út án athugasemda og framkvæmdaleyfi frá viðkomandi sveitarfélagi liggur fyrir ef þess gerist þörf.
Reglur þessar sem settar eru samkvæmt 5. mgr. 25. gr. og 58. gr. vegalaga nr. 80/2007, með síðari breytingum, öðlast þegar gildi.
Innanríkisráðuneytinu, 21. nóvember 2011.
B deild - Útgáfud.: 20. desember 2011
Dómsmálaráðuneytið - Stjórnartíðindi - Sölvhólsgötu 7, 101 Reykjavík
Sími 545 9000 - Netfang: stjornartidindi@dmr.is